خاریجی ایشلر باخانی مؤولود چاووش‌اوغلو، تۆرک دؤولتلری تشکیلاتی خاریجی ایشلر باخانلاری شوراسینین اولاغان‌اۆستو توپلانتیسیندا دانیشدی.
چاووش‌اوغلو،
"بؤلگه‌میزی بیر ثابتلیک آداسینا چئویرمه‌نین و میللتیمیزین ریفاهینی یۆکسلتمه‌نین یولو بیرلیگیمیزی گوجله‌ندیرمکدن گئچیر" دئدی.
چاووش‌اوغلو، ایستانبول دولماباغچا جمهورباشقانلیغی چالیشما اوفیسینده گئرچکلشدیریلن تۆرک دؤولتلری تشکیلاتی دیش ایشلری باخانلاری شوراسی فؤوق‌العاده توپلانتیسینین آچیلیشیندا دانیشدی.
۱۱ آی اؤنجه ایستانبول‌دا تاریخی بیر آددیم آتدیقلارینی و "عائله مجلیسی"نی اولوسلارآراسی بیر تشکیلاتا چئویردیکلرینی قید ائد‌ن چاووش‌اوغلو، تۆرک دۆنیاسینین ظرفیتینی حیاتا گئچیره‌جک بیر بیر تشکیلاتی قورولوشا قوووشدوردوقلارینی سؤیله‌دی.
باخان چاووش‌اوغلو،
"بو گون تۆرک دۆنیاسی تاریخده اولدوغو کیمی کۆره‌سل ژئوسیاستین مرکزی حالینا گلدی. انرژی، تیجارت، داشیماچیلیق یوللاریندا دوغو ایله باتینی، قوزئی ایله گونئیی بیربیرینه باغلایان حساس بیر مؤقعیته صاحیبیک. دونیانین ایچیندن گئچدیگی بو چتین دؤنمده، کۆره‌سل ریفاه و ثابیتلیک اوچون تۆرک دونیاسینین اؤنمی داها دا آرتدی" ایفاده‌سینی ایشلتدی.
کووید-۱۹ سالقینینین یارالاری هله ساریلمادان بو سفر ده اوکرایناداکی ساواشین تأثیرلری ایله سارسیلدیقلارینی و ساواشلا سیناندیقلارینی ایفاده ائد‌ن چاووش‌اوغلو، کۆره‌سل ریفاه و ثابیتلیگین تهدید آلتیندا اولدوغونو، آرتان انرژی و ارزاق قیمتلرینین بۆتون دونیانی تهدید ائتدیگینی وورغولادی.
چاووش‌اوغلو، تۆرک دونیاسی اولاراق بو گلیشمه‌لردن بیرباشا ائتکیلندیکلرینی بیلدیررک،
"بو گون بیز بو گلیشمه‌لری اله آلیب آتابیلجگیمیز بیرگه آددیملاری دگرلندیره‌جییک. اطرافیمیزداکی بحرانلارین قارشیسینی آلماق اوچون چالیشارکن، گله‌جه‌یه دایر ده گوجلو بیر گؤروش اورتایا قویماغیمیز شرطدیر. بؤلگه‌میزی بیر ثابتلیک آداسینا چئویرمه‌نین و میللتیمیزین ریفاهینی یۆکسلتمه‌نین یولو بیرلیگیمیزی گوجله‌ندیرمکدن گئچیر. بیرلیگیمیزی گوجلندیرمه‌نین یولو ایسه دوغرو زاماندا دوغرو آددیمی جسارتله آتماقدان گئچیر" دئدی.
سمرقندده گلن آی تۆرک دؤولتلری تشکیلاتی توپلانتیسیندا گؤروشه‌جکلرینی قید ائد‌ن چاووش‌اوغلو، بو ذیروه توپلانتیسی ایله دؤنم باشقانلیغینی اؤزبکیستانا تحویل وئره‌جکلرینی بیلدیردی.
